**PAPILDOMAS SUSITARIMAS NR. 2 DĖL KOMPENSACINĖS PRIEMONĖS TAIKYMO PRIE 2023 M. RUGPJŪČIO 31 D. SUTARTIES NR. S-969**

**„Rajoninio kelio Nr. 1601 Žagarė–Juodeikiai–Piktuižiai 23,081 km tilto per Švėtę kapitalinis remontas“**

2025-01-15

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), juridinio asmens kodas 188710638, kurios registruota buveinė yra Kauno g. 22‑202, LT‑03212 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, (toliau – Užsakovas),

ir

**RUAB „Šiaulių plentas“**, juridinio asmens kodas 244693070, kurios registruota buveinė yra Išradėjų g. 11, LT-78149 Šiauliai, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Arvydo Janulio, veikiančio pagal įmonės įstatus, (toliau – Rangovas)

toliau kartu vadinamos **Šalimis**, o kiekviena atskirai **Šalimi**,

**atsižvelgdamos į tai, kad:**

1. 2023-08-31 Šalys sudarė pirkimo sutartį Nr. S-969 (toliau – **Sutartis**) „Rajoninio kelio Nr. 1601 Žagarė–Juodeikiai–Piktuižiai 23,081 km tilto per Švėtę kapitalinis remontas“;
2. AB „VIAMTIKA“ (Toliau – Techninis prižiūrėtojas) 2024-11-25 elektroninio susirašinėjimo priemonėmis Rangovui pateikė asfalto mišinio SMA 5 S tyrimų rezultatus (Bandymų protokolas Nr. P123061, priedas Nr. 1). Bandymų metu nustatyta, kad PK 230+90 kairėje pusėje, asfalto kernų oro tuštymių kiekis netenkina ĮT ASFALTAS 08 reikalavimų: nustatytas tuštymių kiekis 4,0 % tūrio, projektinis – 2,0 %, kai pagal normatyvinį dokumentą leidžiama +/- 1,5 % tūrio paklaida naudojamam SMA mišiniui;
3. Rangovas 2024-12-05 raštu Nr.S-10235 (Priedas Nr.1) pažymėjo, kad „siekdamas kompensuoti AB „VIAMATIKA“ bandymu nustatytą per didelį oro tuštymių kieko defektą, remiantis ĮT Asfaltas 08 IV skirsnio „Defektų valdymas ir išskaitos“ 203 punktu *[Defektai turi būti šalinami rangovo lėšomis, perklojant sluoksnius arba atliekant kitus užsakovo nurodytus darbus, jei kitaip nesutariama su užsakovu (pailgintas garantinis terminas*, *sumažinta kaina)]* siūlo Užsakovui neapmokėti už atliktus darbus, kurie neatitinka Sutarties sąlygose nustatytų reikalavimų“. Rangovas taip pat pažymėjo, kad pagal šiuo metu galiojančio ĮT ASFALTAS 24 priedo 6 p. piniginės išskaitos už per didelį oro tuštymių kiekį būtų 57,00 Eur.“
4. Užsakovas įvertino Rangovo pateiktus argumentus ir faktines aplinkybes, kad :
5. papildomas tyrimas tikslu įsitikinti asfalto dangos atsparumu galimiems kitiems defektams (ĮT asfaltas 08 nustatytų rodiklių nukrypimams) *nėra galimas*, nes tyrimui reikalingo kerno gręžimas kelia pamatuotą riziką pažeisti hidroizoliacinį sluoksnį, kuris yra būtinas užtikrinti tilto konstrukcijos sandarumą ir atsparumą aplinkos poveikiui, bei gali būti paveiktas pakloto apsauginio sluoksnio ilgaamžiškumas;
6. atsižvelgiant į nustatytus mišinio oro tuštymių rezultatus, sprendimas reikalauti nufrezuoti ant tilto paklotą apsauginį asfalto sluoksnį ir jį perkloti kelia pamatuotas rizikas, kad atliekant šiuos nufrezavimo darbus bus pažeistas hidroizoliacinis sluoksnis, yra reali tikimybė (rizika), kad pažeidus šį tilto hidroizoliacinį bendrovė patirtų papildomus nuostolius tilto hidroizoliacinio sluoksnio remontui;
7. nėra ĮT asfaltas 08 nustatytų reikalavimų mišiniui, kuris bus naudojamas tilto apsauginiam sluoksniui patiestam ant hidroizoliacijos minimaliu sluoksniu, ir ant kurio vėliau papildomai dar klojamas apatinis ir viršutinis asfalto sluoksniai;
8. šis paklotas sluoksnis (danga) tiesiogiai nepatirs apkrovos nuo transporto priemonių bei aplinkos poveikio, kuris tenka įprastais atvejais viršutiniam dangos sluoksniui;
9. apsauginio sluoksnio pagrindinė paskirtis yra išsaugoti hidroizoliacijos ilgaamžiškumą ir užtikrinti jos funkcionalumą kuo ilgesnį laiką;
10. Užsakovas 2025-01-30 raštu Nr.2-25-1422 (Priedas Nr. 2) informavo, kad pritaria Rangovo siūlymui neapmokėti už asfalto apsauginio sluoksnio SMA 5 S h=20 mm ant tilto perdangos (47,90 m2) ir ant pereinamųjų plokščių (84,00 m2) viso 131,90 m2 įrengimo kainos, t. y. priimti darbus už juos neapmokant, Neapmokamų darbų suma: 131,90 m2 x 13,26 Eur/m2 = 1 748,99 Eur (be PVM);
11. Bendru Šalių sutarimu vertinama, kad nustatytas oro tuštymių defektas neturės įtakos pagrindinei apsauginio sluoksnio paskirčiai – užtikrinti hidroizoliacijos ilgaamžiškumą ir užtikrinti jos funkcionalumą, dėl to, bendrai vertinant, neturės neigiamų padarinių pakloto asfalto sluoksnio ir bendrai tilto - Sutarties rezultato kokybiškumui, todėl šalys siekia susitarti dėl defektų suvaldymo - taikant kainos sumažinimą;
12. Automobilių kelių dangos konstrukcijos asfalto sluoksnių įrengimo taisyklių ĮT ASFALTAS 08 203 punktas numato, kad Užsakovas turi teisę, remdamasis priedu ir rangovui sutikus, padaryti išskaitas, kai yra nesilaikoma ribinių verčių ar leistinųjų nuokrypių – oro tuštymių;

Šalys, remdamosi ĮT ASFALTAS 08 176 p ir 203 p. bei Sutarties nuostatomis, sudaro šį susitarimą (toliau – **Susitarimas**), kuriuo susitarė dėl žemiau nurodytų sąlygų:

1. Atsižvelgiant į Rangovo 2024-12-05 rašte Nr.S-10235 (Priedas Nr.1) pateiktą siūlymą dėl įrengto defektinio asfalto apsauginio sluoksnio SMA 5 S h=20 mm ant tilto perdangos (47,90 m2) ir ant pereinamųjų plokščių (84,00 m2) viso 131,90 m2 įrengimo kainos, t. y. priimti darbus už juos neapmokant. Rangovui neapmokamų darbų sumą sudaro: 1 748,99 Eur be PVM (131,90 m2 x 13,26 Eur/m2 = 1 748,99 Eur), 21 % PVM – 367,29 Eur, suma su PVM – 2116,28 Eur.
2. Šalys susitaria pakeisti Sutarties 12 p. ir išdėstyti jį nauja redakcija:

„Sutarties kaina, nustatyta viešojo pirkimo metu yra 839 306,95 (aštuoni šimtai trisdešimt devyni tūkstančiai trys šimtai šeši eurai 95 ct) Eur su PVM.

Sutarties kaina be PVM yra 693 642,11 Eur (šeši šimtai devyniasdešimt trys tūkstančiai šeši šimtai keturiasdešimt du Eur 11 ct),

21 proc. PVM yra 145 664,84 (vienas šimtas keturiasdešimt penki tūkstančiai šeši šimtai šešiasdešimt keturi eurai, 84 ct) Eur.“

1. Šalys patvirtina savo supratimą, kad dėl šio Susitarimo neatsiranda joks poveikis Sutarties sąlygoms, kurios nenurodytos kaip keičiamos šiuo Susitarimu, įskaitant, bet neapsiribojant Sutarties sąlygoms, susijusiomis su reikalavimams dėl Sutartimi atliekamų darbų kokybinių reikalavimų, Rangovo garantinių įsipareigojimų vykdymu ar garantinio laikotarpio užtikrinimo priemonių galiojimu.
2. Žodžiai ir sąvokos Susitarime turės tas pačias reikšmes kaip ir Sutartyje.
3. Susitarimas įsigalioja nuo jo pasirašymo dienos ir galioja iki sutartinių įsipareigojimų įvykdymo pagal Sutartį.
4. Susitarimas ir jo priedai yra neatskiriama Sutarties dalis.
5. Kitos Sutarties sąlygos, nepaminėtos Susitarime, lieka galioti ir Šalys pripažįsta iš jų kylančias savo prievoles.
6. Susitarimas yra sudarytas dviem vienodą teisinę galią turinčiais egzemplioriais, po vieną kiekvienai Šaliai.
7. Susitarimas Šalių perskaitytas, suprastas, ir pasirašytas tinkamai įgaliotų atstovų kaip pilnai atitinkantis jų valią bei interesus.
8. Susitarimo priedai:
   1. Priedas Nr.1 RUAB „Šiaulių plentas“ 2024-12-05 raštas Nr.S-10235;
   2. Priedas Nr. 2 AB „AB Via Lietuva “ 2025-01-30 raštas Nr.2-25-1422.

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  **RUAB „Šiaulių plentas“**  Išradėjų g. 11, LT-78149 Šiauliai  Įmonės kodas 244693070  A.s. Nr. LT81 7180 0000 0146 7407  AR Šiaulių bankas  El. p. info@splentas.lt  Dokumentą pasirašantis įgaliotas bendrovės darbuotojas |